**KAIHI**

**LUONNOKSEEN SAATTAA TULLA KORJAUKSIA KÄYPÄ HOITO –SUOSITUKSEN PÄIVITYKSEN JÄLKEEN**

***ICD-luokitus***

H25 Cataracta senilis (vanhuuden kaihi)

***Perusterveydenhuolto***

* Kriteereitä käytetään sekä potilasta erikoissairaanhoitoon lähetettäessä että leikkauspäätöstä tehtäessä.

***Lähetteessä edellytettävät tiedot***

* Lähetteessä tulee olla tieto näöntarkkuudesta ja muista leikkaushoidon perusteista sekä tiedot potilaan yleissairauksista ja lääkityksistä.
* On varmistettava, että potilaan näkövaikeudet eivät johdu puuttuvista tai sopimattomista silmälaseista tai muusta silmäsairaudesta kuin kaihesta.

***Kiireettömän leikkaushoidon perusteet erikoissairaanhoidossa***

* Hoidon perusteena on harmaakaihesta johtuva näköhaitta, joka estää esim. ajokortin saamisen tai häiritsee lukemista. Leikkaushoidon aiheellisuus perustuu aina yksilölliseen arvioon ja potilas itse haluaa leikkaukseen.

**Kiireettömän leikkaushoidon edellytyksenä tulee olla vähintään yksi alla luetelluista tekijöistä:**

* Näöntarkkuus potilaan paremmassa silmässä on parhaalla lasikorjauksella 0.5 tai heikompi.
* Jos paremman silmän näöntarkkuus on parempi kuin 0.5, heikomman silmän leikkauskriteerinä on näöntarkkuus 0.3 tai heikompi (parhaalla lasikorjauksella).
* Selviytyminen päivittäisistä toiminnoista on kaihen vuoksi muuten merkittävästi vaikeutunut.
* Ensimmäisen silmän leikkauksen jälkeen on syntynyt potilasta haittaava silmien eritaitteisuus (yli 2 dioptria).
* Potilaalla on kaihesta johtuva muu oleellinen haitta (esim. kaihi estää diabeetikon silmänpohjan laserhoidon).

Näiden perusteiden olemassaolosta huolimatta leikkausta ei kuitenkaan tehdä, jos siitä ei ole odotettavissa hyötyä potilaan liitännäissairaudet ja muut tekijät huomioiden.

***Käypä hoito -suositus*** (Kaihi)

[www.kaypahoito.fi](http://www.kaypahoito.fi)

***Työryhmä (Suomen silmäylilääkärit):***

Pirjo Aisala, Rovaniemi, Merja Hurskainen, Kajaani, Kai Kaarniranta, KYS, Sirpa Kaipiainen, Joensuu, Sanna Leinonen, Hämeenlinna, Jukka Moilanen, HUS, Eeva Orhanen, Seinäjoki, Pasi Pehkonen, Pori, Kati Ranta, Mikkeli, Ville Saarela, OYS, Niko Setälä, Jyväskylä, Raimo Tuuminen, Kotka, Hannu Uusitalo, Tampereen yliopisto, Hanna Vaahtoranta-Lehtonen, TYKS, Juha Välimäki, Lahti

***Yhteyshenkilö:***Anja Tuulonen (anja.tuulonen(at)pshp.fi), Tays Silmäkeskus